Societo por Minacataj Popoloj

La Societo por Minacataj Popoloj (, akronime GfbV) estas internacia neregistara organizaĵo (NRO), kiu pledas por la protekto de malplimultoj tutmonde, precipe por la rajtoj de religiaj, lingvaj kaj etnaj malplimultoj. La organizaĵo kontraŭas ĉian provon detrui popolon, etnan aŭ religian komunumon, aŭ malplimulton, ilian sekurecon, iliajn vivojn, iliajn rajtojn al posedaĵo kaj disvolviĝo, ilian religion, kaj ilian lingvan kaj kulturan identecon. La GfbV defendas homajn rajtojn helpante popolojn, etnajn kaj religiajn komunumojn, kaj malplimultojn minacatajn tiel, precipe de genocido, etnocido kaj delokiĝo. Por ĉi tiu celo, ĝi kolektas kaj disvastigas fidindajn informojn, okupiĝas pri lobiado, organizas politikajn kampanjojn, entreprenas konfliktpreventajn iniciatojn, kaj pledas por rifuĝintoj de minacataj popoloj.

a celo de la Societo estas levi konscion pri la problemoj de etnaj malplimultoj minacataj de subpremaj registaroj kaj protekti tiajn malplimultojn. La Societo deklaras, ke ĝi "kontraŭas ĉiujn formojn de genocido kaj etnocido ". Ĝi havas konsultan statuson ĉe Unuiĝintaj Nacioj, partoprenan statuson ĉe la Konsilio de Eŭropo.

La organizaĵo, origine bazita nur en Okcidenta Germanio, nun estas reprezentata de sendependaj sekcioj en Aŭstrio, Svislando, Sudtirolo / Italio, Bosnio kaj Hercegovino, kaj Kurdia Irako, kaj havas reprezentantojn en Londono kaj Luksemburgo. Ĉiuj sekcioj kaj reprezentantoj estas unuigitaj en la Societo por Minacataj Popoloj Internacia, kun sidejo en Berlino. 

Ĝia ĉefsidejo estas en Göttingen, Germanio.

 Referencoj 

 Eksteraj ligiloj 

 Retejo de la Societo por Minacataj Popoloj

Kategorio:Internaciaj homrajtprotektaj organizaĵoj
Kategorio:Organizaĵoj fonditaj en 1970
Kategorio:Göttingen